钦定古今图书集成/历象汇编/历法典/第052卷 > 图
## 钦定古今图书集成/历象汇编/历法典/第052卷 > 图

测之距弧依上法得甲角三十二度一十一分○六秒两星之经度差也又依此时刻定太白之本行为是日合行五十七分先后两测间得八分一十八秒以加太白之实经度又以后测之高下视差再用前高下差图求得三分四十

五秒以求东西视差，亦再用前《东西差图》求得二分
○七秒，以减太白之实经度，共得春分至太白之视
经三十○度四十九分四十一秒。以加太白距毕大
星之视经三十二度一十一分○六秒，得此星离春
分六十三度○○四十七秒。

《重测恒星法》第三。〈凡四章。〉

前法因视差之烦，恐有误，不如早晚左右测之，两得
数，相除相补，简而易就，所谓“重测”也。

求《娄宿北星赤道经纬度》。

万历十四年丙戌，西十二月二十六日申初二刻，苐
谷测得太白距太阳四十六度三十○分。太白在赤
道南一十一度一十五分三十○秒，高二十三度，正
太阳高三度。其距赤道，查本表得在南二十二度四
十一分三十○秒，躔星纪一十四度五十一分五十
三秒，《总经》得二百八十六度○八分四十二秒。〈春分起筭〉
如左图，甲为赤道南极，乙为太白，丙为太阳，甲乙为
太白距南之馀弧七十八度四十四分三十○秒，甲
丙为太阳距南之馀弧六十七度一十八分三十○。